ลงจากสถานีรถไฟฟ้าบางหว้านั่งแท็กซี่ต่อมาถึงร้านนี้ เห็นว่าร้านนี้อาหารสดสะอาดและถูก ก็ต้องมาลองดู วันนี้ในร้านคนไม่ค่อยมีเท่าไหร่คะ   เงียบดี  ร้านก็มีทั้ง ด้านหน้าที่เป็นระเบียงกับด้านในที่เป็นห้องแอร์  เราเลือกนั่งด้านในที่มีแอร์เพราะว่าข้างนอกยุงเยอะคะ

ร้านนี้มีอาหารแนะนำก็คือ สาหร่ายพวงองุ่น สาหร่ายพวงองุ่นนี้เอาไปทำอะไรก็ได้ เห็นพนักงานเค้าบอก เราก็เลยขอให้เขายำมาให้เรา 1 จาน รสชาติก็ดีนะคะอร่อยสาหร่ายพวงองุ่นจะออกเค็มนิดนึง ถ้ากินเฉพาะสาหร่ายเพียวเพียว รสชาติดีใช้ได้ค่ะ

ส่วนหอยเชลล์อบเนยมาในเปลือกหอยนางรมเพราะว่าเปลือกหอยเชลล์มันไม่มี หมดแล้ว ก็เลยบอกเค้าว่าเราจะเอาหอยเชลล์อบเนยคุณจะมาแบบไหนเราก็กินหมดเขาก็เลยจัดมาในเปลือกหอยนางรมค่ะอย่างที่เห็นในภาพคะ 

ทั้งราคาคุณภาพและปริมาณของอาหารให้ 4 ดาวค่ะ